
ROMÂNIA

JUDEŢUL BISTRIŢA-NĂSĂUD **PROIECT**

MUNICIPIUL BISTRIŢA

 CONSILIUL LOCAL

**H O T Ă R Â R E**

pentru completarea și modificarea Hotărârii Consiliului local al municipiului Bistrița nr.162/28.10.2021 privind aprobarea redistribuirii pe obiective de investiții a împrumutului contractat în baza Contractului de credit - pentru investiții - nr.9517731/28.07.2020 încheiat cu Banca Transilvania potrivit Hotărârii nr.20/30.01.2020 a Consiliului local al municipiului Bistrița și a Hotărârii nr.13/28.01.2021 a Consiliului local al municipiului Bistrița, cu modificările ulterioare

Consiliul local al municipiului Bistrița, întrunit în ședință ordinară în data de 25.11.2021,

având în vedere:

Urgența determinată de necesitatea asigurării resurselor financiare necesare pentru efectuarea plăților în cadrul proiectelor de investiții finanțate din împrumutul contractat de la Banca Transilvania în baza Contractului de credit - pentru investiții - nr. 9517731/28.07.2020;

Referatul de aprobare nr.101756/22.11.2021 al Primarului municipiului Bistrița;

Raportul comun nr.101751/22.11.2021 al Direcţiei Economice, Direcţiei Tehnice, Direcției Integrare Europeană și Direcției Administrație Publică, Juridic,

Avizul …………. nr………………. al Comisiilor reunite de specialitate ale Consiliului local al municipiului Bistrița;

în conformitate cu prevederile:

Hotărârii nr. 162/28.10.2020 a Consiliului local al municipiului Bistrița privind aprobarea redistribuirii pe obiective de investiții a împrumutului contractat în baza Contractului de credit - pentru investiții - nr. 9517731/28.07.2020 încheiat cu Banca Transilvania potrivit Hotărârii nr. 20/30.01.2020 a Consiliului local al municipiului Bistrița și a Hotărârii nr. 13/28.01.2021 a Consiliului local al municipiului Bistrița, cu modificările ulterioare;

Ordonanţei de urgenţă a Guvernului nr. 64/2007 privind datoria publică cu modificările şi completările ulterioare;

cap. IV din Legea nr. 273/2006 privind finanţele publice locale, cu modificările şi completările ulterioare;

Hotărârii Guvernului României nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare;

prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

art. 9 pct. 8 din Carta europeană a autonomiei locale adoptată la Strasbourg la 15 octombrie 1985 ratificată prin Legea nr. 199/1997;

Legii nr.287/2009 privind Codul civil, republicata, cu modificările și completările ulterioare, Titlul II.Izvoarele obligațiilor-art.1166 și următoarele, referitoare la contracte sau convenții;

Ordonanței de Urgență nr. 40/2015 privind gestionarea financiară a fondurilor europene pentru perioada de programare 2014 - 2020 republicată, cu modificările şi completările ulterioare;

constatând necesitatea de a asigura resurse financiare pentru realizarea lucrărilor de investiţii publice de interes local a căror documentaţie tehnico-economică a fost aprobată prin hotărâri anterioare ale Consiliului local al municipiului Bistriţa;

în temeiul art. 129 alin.(2) lit.b) şi alin.(4) lit.b) și art.139 alin.(3) lit.b) din Ordonanța de Urgență a Guvernului României nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**ART.I.** – Se modifică și se înlocuiește Anexa la Hotărârea Consiliului local al municipiului Bistrița nr.162/28.10.2021 cu anexa care face parte din prezenta hotărâre.

**ART.II.** –Art.1 din Hotărârea Consiliului local al municipiului Bistriţa nr.162/28.10.2021 privind aprobarea redistribuirii pe obiective de investiții a împrumutului contractat în baza Contractului de credit - pentru investiții - nr.9517731/28.07.2020 încheiat cu Banca Transilvania potrivit Hotărârii nr.20/30.01.2020 a Consiliului local al municipiului Bistrița și a Hotărârii nr. 13/28.01.2021 a Consiliului local al municipiului Bistrița, cu modificările ulterioare, se completează cu 2 alineate noi, alin.(2) și alin.(3), care vor avea următorul cuprins:

,,**Art.1. (2)** În urma redistribuirii pe obiective de investiții, împrumutul inițial în valoare de 9.476.463 lei aprobat potrivit Hotărârii Consiliului local al municipiului Bistriţa nr.20/30.01.2020, contractat de la Banca Transilvania în baza Contractului de credit pentru investiții-nr.9517731/28.07.2020 se diminuează la valoarea de 7.977.319,47 lei, conform anexei la prezenta hotărâre.

**Art.1 (3)** În urma redistribuirii pe obiective de investiții, valoare de 25.136.816 lei a împrumutului, aprobată potrivit Hotărârii Consiliului local al municipiului Bistriţa nr.13/28.01.2021, contractat de la Banca Transilvania în baza actului aditional nr.1 din data de 27.04.2021 la Contractul de credit pentru investiții-nr.9517731/28.07.2020, se majorează la valoarea de 26.635.959,53 lei, conform anexei la prezenta hotărâre

**ART.III.** – Cu ducerea la îndeplinire a prezentei hotărâri se încredințează Primarul Municipiului Bistrița, prin Direcția Economică.

**ART.IV.** – Prezenta hotărâre a fost adoptată de Consiliul local al municipiului Bistriţa, în şedinţă ordinară, cu respectarea art.139 alin.(3) lit.”b” din Ordonanţa de urgenţă a Guvernului Romaniei nr.57/2019 privind Codul administrativ, respectiv cu un număr de ....... voturi „pentru”, ....... voturi „împotrivă” şi ....... voturi „abţineri”.

**ART.V.** – Secretarul general al municipiului, prinCompartimentul pregătire documente, contencios va aduce prezenta hotărâre la cunostință publică prin afișarea la sediul Primăriei, precum si pe pagina de internet [www.primariabistrita.ro](http://www.primariabistrita.ro) si o va comunica:

* Direcţiei Economice;
* Direcţiei Tehnice;
* Direcţiei Integrare Europeană;
* Direcţiei Administraţie Publică, Juridic;
* Primarului municipiului Bistriţa;
* Instituţiei Prefectului – Judeţul Bistriţa-Năsăud.

**PROIECT DE HOTĂRÂRE INIŢIAT DE AVIZ DE LEGALITATE**

**PRIMAR, SECRETAR GENERAL,**

**IOAN TURC FLOARE GAFTONE**

Bistrița la,...................

Nr.............

SN/ MRM/ex.2